G. I. Blues
<s>G. I. Blues je američki filmski mjuzikl snimljen 1960. godine u režiji Normana Tauroga.</s><s>Protagonist, koga tumači Elvis Presley, je američki vojnik koji kao tenkist služi u 3. oklopnoj diviziji u tadašnjoj Zapadnoj Njemačkoj, ali se u slobodno vrijeme bavi pjevanjem i zabavlja svoje drugove.</s><s>Radnja prikazuje kako zajedno sa njima sklapa okladu kako će uspjesti zavesti "nedostižnu" plesačicu iz noćnog kluba (čiji lik tumači Juliet Prowse).</s>

<s>Poticaj za snimanje filma je bilo stvarno Presleyevo služenje vojnog roka, koje mu dalo dodatni publicitet, a koga su producenti nastojali iskoristiti, pa su tako stvorili scenarij oko njegovog fiktivnog alter ega.</s><s>Snimanje je tako započelo dok je Presley još uvijek služio vojni rok, iako u njemu nije lično sudjelovao sve dok se nije vratio među civile; usprkos toga je Vojska SAD producentima izašla u susret "posudivši" im tenkove i druga oklopna vozila za pojedine scene.</s><s>Tokom snimanja je Presley, pak, imao kratku vezu sa svojom filmskom partnericom Prowse.</s>

<s>Nakon premijere je G. I. Blues doživio izvrstan komercijalni uspjeh, te je raspršio sve sumnje da Presley nakon vojne službe neće moći biti filmska zvijezda.</s><s>Isti taj uspjeh je, međutim, na duži rok zapečatio njegovu karijeru; iako je Presley htio glumiti u ozbiljnim dramskim filmovima kao Plamteća zvijezda, hjegov menadžer Tom Parker je smatrao da su mu daleko isplativiji nastupi u "laganim" muzičkim komedijama kao G. I. Blues, te koje će snimati do kraja svoje karijere.</s>

<s>Uloge
 Elvis Presley ...</s><s>Spec. 5 Tulsa McLean
 Juliet Prowse ...</s><s>Lili
 Robert Ivers ...</s><s>PFC Cookie
 James Douglas ...</s><s>Rick
 Letícia Román ...</s><s>Tina
 Sigrid Maier ...</s><s>Marla
 Scotty Moore ... sam sebe
 D.J. Fontana ... sam sebe
 Arch Johnson ...</s><s>MSG McGraw
 Kenneth Becker ...</s><s>Mac (as Ken Becker)
 Carl Crow ...</s><s>Walt
 Beach Dickerson ...</s><s>Warren
 Trent Dolan ...</s><s>Mickey
 Fred Essler ...</s><s>Papa Mueller
 John Hudson ...</s><s>Kap.</s><s>Hobart
 The Jordanaires ... sami sebe
 Mickey Knox ...</s><s>Jeeter
 Erika Peters ...</s><s>Trudy
 Jeremy Slate ...</s><s>Turk
 Edson Stroll ...</s><s>Dynamite 
 Ron Starr ...</s><s>Harvey
 Ludwig Stössel ... vlasnik lutkarske predstave</s>

<s>Izvori</s>

<s>Vanjske veze
 
 
 
 Elvis News Network - GI Blues</s>

<s>Američki filmovi
Filmski mjuzikli
Filmske komedije
Romantične komedije
Authority control 2</s>

